Source: https://spisiakoviny.eu/import/falosny-vnuk-okradol-dochodkyne-o-tisice-eur-sud-vyda-na-mariana-europsky-zatykac/67000
Timestamp: 2019-10-14 09:24:34+00:00
Document Index: 3631148

Matched Legal Cases: ['súd ', 'súd ', 'súd ', 'súd ', 'súd ', 'súd ']

Falošný vnuk okradol dôchodkyne o tisíce eur, súd vydá na Mariána európsky zatykač - Spišiakoviny.eu
Úvod > Článok: Falošný vnuk okradol dôchodkyne o tisíce eur, súd vydá na Mariána európsky zatykač
BANSKÁ BYSTRICA 6. júna (WebNoviny.sk) – Trest odňatia slobody nepodmienečne na štyri roky a šesť mesiacov za podvodné konanie voči dvom dôchodkyniam vymeral vo štvrtok odvolací senát Krajského súdu v Banskej Bystrici pre 36-ročného Mariána Vargicza z Lučenca. Vargicz pod zámienkou, že je vnuk poškodených dôchodkýň, vylákal od nich viac ako päťtisíc eur.
Dôchodkyne obral o tisíce eur
Na druhý deň Vargicz podobný trik vyskúšal na dôchodkyni z Budče pri Zvolene. Pre tú bol zase vnuk pod menom Tomáš a pýtal si päťtisíc eur na auto pre otca. Aby mohla ísť vybrať peniaze do banky, poslal jej taxík. Po peniaze opäť poslal kamaráta. Od dôverčivej ženy získal Vargicz 4 680 eur.
Prokuratúra podvodníka žalovala aj za podobný úskok voči vyše 90-ročnej Zvolenčanke, od ktorej na zaplatenie dlhu vnuka dostal tritisíc eur. Za zločin podvodu dostal Vargicz vzhľadom na kriminálnu minulosť trest šesť a pol roka odňatia slobody. Navyše mu zakázali pobyt okresoch Zvolen, Detva a Krupina.
Tretiu krádež nemohol spáchať
Voči rozsudku sa Vargicz odvolal s tým, že sa za falošného vnuka nevydával a dôchodkyne nepodviedol. Krajský súd zistil, že tretí skutok voči vyše 90-ročnej žene nemohol spáchať, pretože v tom čase predával noviny v Nemecku.
Preto odvolací senát uznal vinu za prvé dva skutky a následne znížil i trest. Pretože Vargicz sa zdržiava dlhodobo v zahraničí, nebol ani na odvolacom konaní. Príslušný súd preto na neho vydá európsky zatykač.
Viac k témam: dôchodkyňa, Krajský súd Banská Bystrica, podvodník
Zdroj: Webnoviny.sk – Falošný vnuk okradol dôchodkyne o tisíce eur, súd vydá na Mariána európsky zatykač © SITA Všetky práva vyhradené.
Banská BystricaFalošný vnukKrádež Slovensko​Správy
NEUVERITEĽNÝ PRÍPAD: Vydával sa za niekoho iného a z bankového účtu vybral 350 000€
Starček ukradol v obchode čokoládky za 78 centov, obvinili ho z krádeže
Tínedžer olúpil 81-ročnú dôchodkyňu, mladého zlodeja chytil náhodný okoloidúci
Slováci nastúpia proti Jordánsku s viacerými mladými hráčmi bez Hamšíka, kapitánom bude Hrošovský